স্টাফ রিপোর্টার ॥ হবিগঞ্জ সদর উপজেলাধীন রাজিউড়ায় জাইকা প্রকল্পের খাল খননকে কেন্দ্র করে দু’পক্ষের সংঘর্ষে পুলিশসহ অর্ধশতাধিক আহত হয়েছে। পরিস্থিতি নিয়ন্ত্রনে আনতে পুলিশ রাবার বুলেট ও টিয়ারসেল নিক্ষেপ করে। গতকাল বৃহস্পতিবার বেলা ১১ টা থেকে দুপুর ২টা পর্যন্ত দফায় দফায় সংঘর্ষ হয়েছে। প্রত্যক্ষদর্শী সূত্রে জানা গেছে, জাইকা প্রকল্পের শ্রমিকরা গতকাল ড্রেজার মেশিন দিয়ে গুচ্ছ গ্রামের খাল খনন করতে চাইলে গ্রামবাসী বাধা দেয়। এ সময় জাইকা প্রকল্পের শ্রমিকদের সাথে গ্রামের লোকদের বাকবিতন্ডা হয়। এক পর্যায়ে উভয় পক্ষের লোকজন সংঘর্ষে জড়িয়ে পড়ে। খবর পেয়ে সদর থানার পুলিশ ঘটনাস্থলে পৌছে পরিস্থিতি নিয়ন্ত্রনের চেষ্টা করে। এসময় পরিস্থিতি আরও ভয়াবহ আকার ধারণ করলে পুলিশ ১৬ রাউন্ড রাবার বুলেট ও ৩ রাউন্ড টিয়ার সেল নিক্ষেপ করে ...